[pic] | COMISIA COMUNITĂŢILOR EUROPENE |

Bruxelles, 22.9.2009

COM(2009) 496 final

Propunere de

REGULAMENT AL CONSILIULUI

de modificare a Regulamentului (CE) nr. 423/2007 privind măsuri restrictive împotriva Iranului

EXPUNERE DE MOTIVE

1. Ca urmare a Rezoluțiilor 1737 (2006) și 1747 (2007) ale Consiliului de Securitate al ONU, Poziția comună 2007/140/PESC și Regulamentul (CE) nr. 423/2007 al Consiliului, astfel cum au fost modificate, prevăd anumite măsuri restrictive împotriva Iranului.

2. În conformitate cu Poziția comună 2007/140/PESC, în special Regulamentul (CE) nr. 423/2007 restricționează furnizarea, vânzarea sau transferul către Iran a anumitor articole, materiale, echipamente, produse și tehnologii suplimentare celor stabilite de Consiliul de Securitate sau de către Comitetul pentru sancțiuni, care ar putea contribui la activitățile legate de îmbogățire, de reprelucrare sau legate de apa grea, la dezvoltarea de vectori purtători de arme nucleare sau la continuarea activităților legate de alte subiecte cu privire la care Agenția Internațională pentru Energie Atomică (AIEA) și-a exprimat îngrijorarea sau pe care le-a identificat a fi nerezolvate. Aceste articole sunt enumerate în anexa II la Regulamentul (CE) nr. 423/2007.

3. Având în vedere creșterea numărului activităților de îmbogățire ale Iranului, lista articolelor controlate din anexa II trebuie revizuită pentru a continua să fie eficace.

4. Regulamentul (CE) nr. 423/2007 interzice, de asemenea, exportul anumitor produse și tehnologii enumerate în anexa IA la acesta. Anumite referințe din anexa IA trebuie corectate.

5. Articolul 15 alineatul (1) din Regulamentul (CE) nr. 423/2007 trebuie, de asemenea, modificat pentru a împuternici Comisia să modifice anexa IA și anexa II pe baza informațiilor furnizate de către Consiliul de Securitate al ONU ori de către Comitetul pentru sancțiuni sau de către statele membre.

6. Scopul prezentei propuneri este de a corecta anexa IA și de a actualiza anexa II la Regulamentul (CE) nr. 423/2007 al Consiliului și de a împuternici Comisia să modifice anexele menționate anterior.

Propunere de

REGULAMENT AL CONSILIULUI

de modificare a Regulamentului (CE) nr. 423/2007 privind măsuri restrictive împotriva Iranului

CONSILIUL UNIUNII EUROPENE,

având în vedere Tratatul de instituire a Comunității Europene, în special articolele 60 și 301,

având în vedere Poziția comună 2007/140/PESC din 27 februarie 2007 privind măsuri restrictive împotriva Iranului[1]

având în vedere propunerea Comisiei,

întrucât:

7. În conformitate cu Poziția comună 2007/140/PESC, în special Regulamentul (CE) nr. 423/2007privind măsuri restrictive împotriva Iranului[2] restricționează furnizarea, vânzarea sau transferul către Iran a anumitor articole, materiale, echipamente, produse și tehnologii suplimentare celor stabilite de Consiliul de Securitate sau de către Comitetul pentru Sancțiuni, care ar putea contribui la activitățile legate de îmbogățire, de reprelucrare sau legate de apa grea, la dezvoltarea de vectori purtători de arme nucleare sau la continuarea activităților legate de alte subiecte cu privire la care Agenția Internațională pentru Energie Atomică (AIEA) și-a exprimat îngrijorarea sau pe care le-a identificat a fi nerezolvate.

8. Aceste articole sunt enumerate în anexa II la Regulamentul (CE) nr. 423/2007. Lista trebuie revizuită pentru a continua să fie eficace.

9. Regulamentul (CE) nr. 423/2007 interzice, de asemenea, exportul anumitor produse și tehnologii enumerate în anexa IA la acesta. Anumite referințe din anexa IA trebuie corectate.

10. Din motive de ordin practic, Comisia ar trebui împuternicită să administreze listele de produse și tehnologii interzise și controlate și să le modifice pe baza informațiilor furnizate de către Consiliul de Securitate al ONU ori de către Comitetul pentru sancțiuni sau de către statele membre.

11. Prin urmare, Regulamentul (CE) nr. 423/2007 ar trebui modificat în consecință,

ADOPTĂ PREZENTUL REGULAMENT:

Articolul 1

Regulamentul (CE) nr. 423/2007 se modifică după cum urmează:

(1) La articolul 3, alineatul 1 litera (a) se înlocuiește cu următorul text:

„1.a Pentru toate exporturile în cazul cărora este necesară o autorizație în temeiul prezentului regulament, această autorizație se emite de către autoritățile competente ale statului membru în care este stabilit exportatorul și aceasta trebuie să respecte normele detaliate prevăzute la articolul 11 din Regulamentul (CE) nr. 428/2009. Autorizația este valabilă în întreaga Comunitate.”;

(2) La articolul 15, alineatul 1 se înlocuiește cu următorul text:

„1. Comisia:

(a) modifică anexa I pe baza constatărilor făcute fie de către Consiliul de Securitate al ONU, fie de către Comitetul pentru sancțiuni;

(b) modifică anexa IA și anexa II pe baza informațiilor furnizate de către statele membre;

(c) modifică anexa III pe baza informațiilor furnizate de către statele membre;

(d) modifică anexa IV pe baza constatărilor făcute fie de către Consiliul de Securitate al ONU, fie de către Comitetul pentru sancțiuni;

(e) modifică anexa VI pe baza deciziilor luate cu privire la anexele III și IV la Poziția comună 2008/652/PESC.”;

(3) Anexa IA se modifică astfel cum se prevede în anexa I la prezentul regulament.

(4) Anexa II se înlocuiește cu textul din anexa II la prezentul regulament.

Articolul 2

Prezentul regulament intră în vigoare în ziua următoare publicării în Jurnalul Oficial al Uniunii Europene .

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles, […]

Pentru Consiliu

Președintele […]

ANEXA I

Anexa IA la Regulamentul (CE) nr. 423/2007 se modifică după cum urmează:

1) Descrierea de la articolul IA.A1.009 se înlocuiește cu următorul text:

„‘Materiale fibroase sau filamentare’ sau produse preimpregnate, după cum urmează:

(a) ‘Materiale fibroase sau filamentare’ cu carbon sau cu aramide, care au una dintre caracteristicile următoare:

1. un ‘modul specific’ care depășește 10 × 106 m; sau

2. o ‘rezistență specifică la tracțiune’ care depășește 17 × 104 m;

(b) "Materiale fibroase sau filamentare" pe bază de sticlă, care prezintă una dintre caracteristicile următoare:

1. un ‘modul specific’ care depășește 3,18 × 106 m; sau

2. o ‘rezistență specifică la tracțiune’ care depășește 76,2 × 103 m;

(c) ‘Toroane’, ‘mănunchiuri’, ‘meșe’ sau ‘benzi’ continue impregnate cu rășini termorezistente, cu o grosime egală cu 15 mm sau mai mică (odată preimpregnate), confecționate din ‘materiale fibroase sau filamentare’ cu carbon sau pe bază de sticlă, altele decât cele indicate la II.A1.010.a. sau b.

Notă: Această poziție nu supune controlului materialele fibroase sau filamentare definite la articolele 1C010.a, 1C010.b, 1C210.a și 1C210.b.

2) Descrierea de la articolul IA.A1.010 se înlocuiește cu următorul text:

„Fibre impregnate cu rășină sau gudron (preimpregnate), fibre acoperite cu metal sau carbon (semifabricate) sau ‘semifabricate din fibre de carbon’, după cum urmează:

(a) Fabricate din ‘materialele fibroase sau filamentare’ indicate la IA.A1.009;

(b) ‘materiale fibroase sau filamentare’ de carbon impregnate cu ‘matrice’ de rășină epoxidică (preimpregnate) pentru repararea structurilor sau laminatelor pentru aeronave, indicate la 1C010.a., 1C010.b. sau 1C010.c., în care dimensiunile plăcilor individuale nu depășesc 50 cm × 90 cm;

(c) preimpregnatele menționate la 1C010.a., 1C010.b. sau 1C010.c, atunci când sunt impregnate cu rășini fenolice sau epoxidice care au o temperatură de tranziție vitroasă (Tg) mai mică de 433 K (160 °C) și o temperatură de întărire mai mică decât temperatura de tranziție vitroasă.

Notă: Această poziție nu supune controlului materialele fibroase sau filamentare definite la articolul 1C010.e.”

ANEXA II

„ANEXA II

Produsele și tehnologiile menționate la articolul 3

NOTE INTRODUCTIVE

1. Cu excepția cazului în care se prevede altfel, numerele de referință utilizate în coloana de mai jos, denumită „Descriere”, se referă la descrierile articolelor și tehnologiilor cu dublă utilizare prevăzute în anexa I la Regulamentul (CE) nr. 428/2009.

2. Un număr de referință prezent în coloana de mai jos intitulată „Articolul corespunzător din anexa I la Regulamentul (CE) nr. 428/2009” indică faptul că specificațiile articolului descris în coloana „Descriere” sunt în afara parametrilor prevăzuți în descrierea articolului cu dublă utilizare la care se face trimitere.

3. Definițiile termenilor aflați între 'ghilimele simple' figurează într-o notă tehnică cu privire la articolul respectiv.

4. Definițiile termenilor aflați între „ghilimele” se regăsesc în anexa I la Regulamentul (CE) nr. 428/2009.

Note generale

1. Controalele la care se referă prezenta anexă nu devin inoperante ca urmare a exportului de produse nesupuse controlului (inclusiv de instalații) care conțin una sau mai multe componente supuse controlului, atunci când respectivul component sau respectivele componente constituie elementul principal al acestor produse și pot fi practic demontate sau folosite în alte scopuri.

N.B.: Pentru a decide dacă una sau mai multe componente supuse controlului trebuie considerate element principal, este necesar a se evalua factorii cantitate, valoare și know-how tehnologic implicați, precum și alte circumstanțe speciale care pot face din componenta sau componentele supuse controlului elementul principal al produselor furnizate.

2. Produsele care figurează în prezenta anexă pot fi atât produse noi, cât și produse deja utilizate.

Notă generală privind tehnologia (NGT)

(A se citi coroborat cu secțiunea II.B)

1. În conformitate cu dispozițiile secțiunii II.B, este supusă controlului vânzarea, furnizarea, transferul sau exportul de „tehnologie” „necesară” pentru „dezvoltarea”, „producția” sau „utilizarea” produselor a căror vânzare, furnizare, transfer sau export este supusă controlului în partea A (Produse) de mai jos.

2. „Tehnologia” necesară pentru „dezvoltarea”, „producția” sau „utilizarea” produselor supuse controlului rămâne sub control chiar și atunci când se aplică unui produs nesupus controlului.

3. Controalele nu se aplică „tehnologiei” minime necesare pentru instalarea, exploatarea, întreținerea (verificarea) și repararea produselor care nu sunt supuse controlului sau al căror export a fost autorizat în conformitate cu Regulamentul (CE) nr. 423/2007.

4. Controlul transferurilor de „tehnologie” nu se aplică informațiilor care aparțin „domeniului public”, „cercetării științifice fundamentale” sau informațiilor minime necesare pentru cereri de brevet.

II.A. PRODUSE

A0. Materiale, instalații și echipamente nucleare

Nr. | Descriere | Articolul corespunzător din anexa I la Regulamentul (CE) nr. 428/2009 |

II.A0.002 | Izolatori Faraday cu lungimea de undă 500 nm – 650 nm | – |

II.A0.003 | Rețele optice cu lungimea de undă 500 nm – 650 nm | – |

II.A0.004 | Fibre optice cu lungimea de undă de 500 nm - 650 nm acoperite cu straturi antireflexie cu lungimea de undă de 500 nm - 650 nm, diametrul miezului acestora fiind mai mare de 0,4 mm și cel mult egal cu 2 mm | – |

II.A0.008 | Oglinzi laser, altele decât ele menționate la 6A005.e, confecționate din substraturi care au un coeficient de dilatare termică de 10-6K-1 sau mai puțin de 20ºC (de exemplu, siliciu topit sau safir). Notă: Acest articol nu include sistemele optice special concepute pentru aplicații astronomice, cu excepția cazului în care oglinzile conțin siliciu topit. | 0B001.g.5, 6A005.e |

II.A0.009 | Oglinzi laser, altele decât ele menționate la 6A005.e.2, confecționate din substraturi care au un coeficient de dilatare termică de 10-6K-1 sau mai puțin, la 20ºC (de exemplu, siliciu sau safir). | 0B001.g, 6A005.e.2 |

II.A0.010 | Conducte, instalații de conducte, flanșe, garnituri fabricate din nichel sau din aliaj de nichel cu un conținut de nichel de peste 40% din greutate, altele decât cele menționate la 2B350.h.1. | 2B350 |

II.A0.011 | Pompe de vid, altele decât cele menționate la 0B002.f.2. sau 2B231, după cum urmează: pompe turbomoleculare cu un debit egal sau mai mare de 400 l/s pompe de vid preliminar de tip root cu un debit de aspirație volumetric mai mare de 200m3/h Compresor și pompe de vid, ambele cu etanșare tip burduf cu funcționare în regim uscat. | 0B002.f.2, 2B231 |

II.A0.014 | Camere de detonare cu o capacitate de absorbție a exploziei superioară echivalentului a 2,5kg TNT. |

A1. Materiale, produse chimice, „microorganisme” și „toxine”

Nr. | Descriere | Articolul corespunzător din anexa I la Regulamentul (CE) nr. 428/2009 |

II.A1.003 | Dispozitive de etanșare inelare și garnituri cu un diametru interior mai mic sau egal cu 400mm, confecționat din unul din următoarele materiale: a. copolimeri de fluorură de viniliden cu o structură cristalină beta de 75% sau mai mare, fără alungire; b. polimide fluorurate, cu un conținut de fluor combinat de 10% din greutate sau mai mare; c. elastomeri de fosfazen fluorurat, cu un conținut de fluor combinat de 30% din greutate sau mai mare; d. policlorotrifluoretilenă (PCTFE, de exemplu Kel-F ®); e. elastomeri cu fluor (de exemplu, Viton ®, Tecnoflon ®); f. politetrafluoretilenă (PTFE). |

II.A1.004 | Echipament personal pentru detectarea radiațiilor de origine nucleară, inclusiv dozimetre personale Observație: Această poziție nu include sistemele de detecție nucleară definite la articolul 1A004.c. | 1A004.c |

II.A1.006 | Catalizatori, alții decât cei interziși la I.1A.003, care conțin platină, paladiu sau rodiu, folosiți pentru a iniția reacția de schimb de izotopi de hidrogen între hidrogen și apă pentru recuperarea tritiului din apa grea sau pentru producția de apă grea. | 1B231, 1A225 |

II.A1.007 | Aluminiu și aliaje de aluminiu, altele decât cele indicate la 1C002.b.4 sau 1C202.a, brute sau semifabricate, care prezintă una dintre următoarele caracteristici: a. capabile de o rezistență maximă la tracțiune egală cu 460 MPa sau mai mare la o temperatură de 293 K (20 °C); sau b. având o rezistență la tracțiune egală cu 415 MPa sau mai mare la o temperatură de 298 K (25 °C). | 1C002.b.4, 1C202.a |

II.A1.014 | Pudre elementare de cobalt, neodim ori samariu, sau aliaje sau amestecuri ale acestora, care conțin cel puțin 20% din greutate cobalt, neodim sau samariu, cu o granulație mai mică de 200 µm. |

II.A1.015 | Tributil fosfat pur (TBP) [CAS No 126-73-8] sau orice amestec care conține TBP mai mult de 5% din greutate. |

II.A1.016 | Oțeluri maraging, altele decât cele interzise la I.1A.030, I.1A.035 sau IA.A1.012. Notă tehnică: Oțelurile maraging sunt aliaje de fier caracterizate, în general, printr-un conținut ridicat de nichel, un conținut foarte scăzut de carbon și prin utilizarea elementelor de substituție sau a precipitaților pentru a produce o durificare prin îmbătrânire a aliajului. |

II.A1.017 | Metale, pudre metalice și materialele următoare: a. tungsten și aliajele acestuia, altele decât cele interzise la I.1A.031, sub formă de particule sferice sau atomizate uniforme, cu un diametru de 500 μm sau mai mic, cu un conținut de tungsten de 97% sau mai mare; b. molibden și aliajele acestuia, altele decât cele interzise la I.1A.031, sub formă de particule sferice sau atomizate uniforme, cu un diametru de 500 microni sau mai mic, cu un conținut de tungsten de 97% din greutate sau mai mare; c. materiale din tungsten în formă solidă, altele decât cele interzise la I.1A.037 sau IA.A1.013, având următoarele compoziții: 1 tungsten și aliajele acestuia, care conțin cel puțin 97% din greutate tungsten; 2. tungsten infiltrat de cupru, care conține cel puțin 80% din greutate tungsten; sau 3. tungsten infiltrat cu argint, care conține cel puțin 80% din greutate tungsten; |

II.A1.018 | Aliaje magnetice fine care au următoarea compoziție chimică: a) conținutul de fier cuprins între 30% - 60% și b) conținutul de cobalt între 40% - 60%. |

II.A1.019 | „Materiale fibroase sau filamentare” sau preimpregnate, care nu sunt interzise la anexa I sau anexa IA (în cadrul IA.A1.009, IA.A1.010) din cadrul prezentului regulament, sau care nu sunt prevăzute în anexa I la Regulamentul (CE) nr. 428/2009, după cum urmează: a) „materiale fibroase sau filamentare” pe bază de carbon; Notă: II.A1.019a. nu acoperă țesăturile. b) "toroane", "mănunchiuri", "meșe" sau "benzi" continue impregnate cu rășini termorezistente, confecționate din "materiale fibroase sau filamentare" cu carbon. c) "toroane", "mănunchiuri", "meșe" sau "benzi" continue de poliacrilonitril (PAN). |

A2. Prelucrarea materialelor

Nr. | Descriere | Articolul corespunzător din anexa I la Regulamentul (CE) nr. 428/2009 |

II.A2.002 | Mașini-unelte de rectificat, care au preciziile de poziționare, cu „toate compensările disponibile”, egale sau mai mici (mai bune) de 15 μm de-a lungul oricărei axe liniare conform ISO 230/2 (1988) (1) sau standardelor naționale echivalente. Observație: Acest articol nu include mașinile-unelte de rectificat definite la articolele 2B201.b și 2B001.c | 2B201.b, 2B001.c |

II.A2.002a | Componente și comenzi numerice, special concepute pentru mașinile-unelte indicate la 2B001, 2B201 sau la II.A2.002 din lista de mai sus. |

II.A2.003 | Mașini de echilibrare și echipamente aferente, după cum urmează: a. mașini de echilibrare concepute sau modificate pentru echipamentul dentar sau alt echipament medical și care prezintă toate caracteristicile următoare: 1. nu au capabilitatea să echilibreze rotoare/ansambluri cu o masă mai mare de 3 kg; 2. sunt capabile să echilibreze rotoare/ansambluri la o viteză de peste 12.500 rpm; 3. sunt capabile să corecteze dezechilibre în două sau mai multe planuri; precum și 4. sunt capabile să echilibreze la un dezechilibru rezidual specific de 0,2 g x mm per kg de masă rotor; b. capete indicatoare concepute sau modificate pentru utilizarea la mașinile menționate la punctul anterior. Notă tehnică: Capetele indicatoare sunt uneori cunoscute sub denumirea de instrumente de echilibrare. | 2B119 |

II.A2.005 | Cuptoare de tratament termic în mediu controlat, după cum urmează: Cuptoare capabile să funcționeze la temperaturi care depășesc 400 ºC. | 2B226, 2B227 |

II.A2.006 | Cuptoare de oxidare capabile să funcționeze la temperaturi care depășesc 400 ºC. Notă: Acest articol nu include cuptoarele tunel transportate pe roți sau tractate de vagonet, cuptoarele tunel cu bandă transportoare, cuptoarele cu trecere continuă sau tip vagon, special concepute pentru producerea sticlei, veselei din ceramică, sau ceramicii de structură. | 2B226, 2B227 |

II.A2.007 | „Traductori de presiune”, alții decât cei menționați la 2B230, putând măsura presiuni absolute în domeniul 0 - 200 kPa și având următoarele caracteristici: a. elemente de detectare a presiunii fabricate din sau acoperite cu "Materiale rezistente la coroziunea hexafluorurii de uraniu (UF6) și b. care prezintă una din caracteristicile următoare: 1. o scală completă până la 200 și o 'acuratețe' mai bună de ± 1 % din scala completă; sau 2. o scală completă egală sau peste 200 kPa sau mai mult și o 'acuratețe' mai bună de 2 kPa. Notă tehnică: În sensul rubricii 2B230, 'acuratețe' include nelinearitatea, fenomenul de histerezis și repetabilitatea la temperatura ambiantă. | 2B230 |

II.A2.008 | Contactori lichid-lichid (amestecătoare-separatoare, coloane pulsatorii și contactori centrifugali); și distribuitoare de lichide, distribuitoare de vapori sau colectoare de lichide concepute pentru astfel de echipamente, la care toate suprafețele care vin în contact direct cu substanța (substanțele) chimică(e) prelucrată(e) sunt fabricate din oricare din următoarele materiale: 1. aliaje cu un conținut de nichel mai mare de 25 % și cu un conținut de crom mai mare de 20 % din greutate; 2. fluoropolimeri; 3. sticlă (inclusiv vitrificată sau emailată sau căptușeală din sticlă); 4. grafit sau 'grafit carbon'; 5. nichel sau aliaje cu un conținut de nichel mai mare de 40 %; 6. tantal sau aliaje de tantal; 7. titan sau aliaje de titan; 8. zirconiu sau aliaje de zirconiu; sau 9. oțel inoxidabil. Notă tehnică: 'Grafitul de carbon' este un compus din carbon amorf și grafit, în care conținutul de grafit este egal sau mai mare decât 8 %. | 2B350.e |

II.A2.009 | Echipamente și componente industriale, altele decât cele menționate la 2B350.d, după cum urmează: schimbătoare de căldură sau condensatoare cu o suprafață de transfer a căldurii mai mare de 0,05 m2 și mai mică de 30 m2; și țevi, plăci, serpentine sau corpuri concepute pentru astfel de schimbătoare de căldură sau condensatoare, la care toate suprafețele care vin în contact direct cu fluidul (fluidele) sunt fabricate din oricare din următoarele materiale: 1. aliaje cu un conținut de nichel mai mare de 25% și cu un conținut de crom mai mare de 20%din greutate; 2. fluoropolimeri; 3. sticlă (inclusiv vitrificată sau emailată sau căptușeală din sticlă); 4. grafit sau 'grafit de carbon'; 5. nichel sau aliaje cu un conținut de nichel mai mare de 40% din greutate; 6. tantal sau aliaje de tantal; 7. titan sau aliaje de titan; 8. zirconiu sau aliaje de zirconiu; 9. carbură de siliciu; 10. carbură de titan; sau 11. oțel inoxidabil. Notă: acest articol nu include radiatoarele de vehicule. Notă tehnică: Materiale folosite pentru dispozitive de etanșare și garnituri, precum și pentru alte aplicații privind etanșeitatea, nu determină statutul schimbătorului de căldură în ceea ce privește controlul. | 2B350.d |

II.A2.010 | Pompe cu garnituri de etanșare multiple și pompe fără etanșare, altele decât cele menționate la 2B350.i, pentru fluide corozive, cu un debit maxim specificat de producător mai mare de 0,6 m3/h, sau pompe de vid cu un debit maxim specificat de producător mai mare de 5 m3/h [la temperatura standard de 273 K (0 °C) și presiunea standard de 101,3 kPa]; și carcase (corpuri de pompe), mantale semifabricate pentru carcase, impulsoare, rotoare sau ajutaje ale pompelor cu jet concepute pentru astfel de pompe, în care toate suprafețele care vin în contact direct cu substanța (substanțele) chimică(e) prelucrată(e) sunt fabricate din unul din materialele următoare: aliaje cu un conținut de nichel mai mare de 25% și cu un conținut de crom mai mare de 20% din greutate; ceramici; ferosiliciu; fluoropolimeri; sticlă (inclusiv vitrificată sau emailată sau căptușeală din sticlă); grafit sau 'grafit carbon'; nichel sau aliaje cu un conținut de nichel mai mare de 40%; tantal sau aliaje de tantal; titan sau aliaje de titan; zirconiu sau aliaje de zirconiu; niobiu (columbiu) sau aliaje de niobiu; oțeluri inoxidabile sau aliaje de aluminiu. Notă tehnică: Materialele folosite pentru dispozitive de etanșare și garnituri, precum și pentru alte aplicații privind etanșeitatea, nu determină statutul pompei în ceea ce privește controlul. |

II.A2.013 | Mașini de deformare prin rotație și mașini de deformare continuă altele decât cele supuse controlului la 2B009 sau interzise la I.2A.009 sau I.2A.020, având o forță de rulare mai mare de 60 kN și componente special concepute în acest sens. Notă tehnică: În conformitate cu II.A2.013, mașinile care combină funcția de deformare prin rotație cu cea de deformare continuă sunt considerate ca mașini de deformare continuă. |

A3. Aparatură electronică

II.A3.003 | Schimbătoare de frecvență sau generatoare, altele decât cele interzise la I.0A.002.b.13 sau I.3A.004, având toate caracteristicile următoare, în special programele software si componentele concepute în acest sens : a. o ieșire polifazică ce poate furniza o putere de 40 W sau mai mare; capabile să funcționeze în regimul de frecvențe 600 Hz – 2.000 Hz; precum și c. o precizie a reglajului frecvenței mai bună (mai mică) de 0,1 %. Notă tehnică: Schimbătoarele de frecvență menționate la II.3A.003 sunt cunoscute și sub numele de convertizoare sau invertoare. |

II.A3.004 | Spectrometre sau difractometre destinate testelor indicative sau analizelor cantitative ale compoziției primare a metalelor sau aliajelor, fără descompunerea chimică a materialelor. |

A6. Senzori și lasere

Nr. | Descriere | Articolul corespunzător din anexa I la Regulamentul (CE) nr. 428/2009 |

II.A6.002 | Echipamente și componente industriale, altele decât cele menționate la 6A002, 6A004.b, după cum urmează: Dispozitive optice pentru radiația infraroșie având lungimea de undă 9 000 nm – 17 000 nm și componente pentru aceasta, inclusiv componente din cadmiu-telur (CdTe) | 6A002, 6A004.b |

II.A6.005 | Lasere cu semiconductor și componente ale acestora, după cum urmează: a. a."lasere" cu semiconductori individuale, având fiecare o putere de ieșire care depășește 200 mW, în cantități mai mari de 100; b. rețele „laser” cu semiconductor având o putere de ieșire mai mare de 20 W. Observații: 1. "Laserele" cu semiconductor sunt denumite în mod obișnuit diode "laser". 2. Acest articol acoperă „laserele” definite la articolele 0B001.g.5, 0B001.h.6 și 6A005.b 3. Acest articol nu include diodele „laser” cu o lungime de undă în intervalul 1 200 nm – 2 000 nm. | 6A005.b |

II.A6.007 | „Lasere” „acordabile” cu corp solid și componente special concepute ale acestora, după cum urmează: a. Lasere cu titan-safir b. lasere cu alexandrit Observație: Acest articol nu acoperă laserele cu titan-safir și alexandrit definite la articolele 0B001.g.5, 0B001.h.6 și 6A005.c.1 | 6A005.c.1 |

II.A6.009 | Componente pentru dispozitive acusto-optice, după cum urmează: a. tuburi integrate și dispozitive semiconductoare de formare a imaginii, pentru obținerea de imagini succesive cu o frecvență de repetiție egală sau mai mare decât 1 kHz; b. generatoare de frecvență de repetiție; c. celule Pockels. | 6A203.b.4.c |

A7. Navigație și avionică

Nr. | Descriere | Articolul corespunzător din anexa I la Regulamentul (CE) nr. 428/2009 |

II.A7.001 | Sisteme inerțiale de navigație și componente special concepute, după cum urmează: I. Sisteme inerțiale de navigație certificate pentru utilizarea la bordul „aeronavelor civile” de către autoritățile civile ale unui stat participant la Aranjamentul de la Wassenaar și componente special concepute, după cum urmează: a. sisteme inerțiale de navigație (INS) (cu cadran sau cu bandă) și echipamente inerțiale concepute pentru "aeronave", vehicule terestre, nave (de suprafață sau submersibile) sau "vehicule spațiale", pentru comportare, dirijare sau control, având oricare dintre următoarele caracteristici, precum și componentele special concepute pentru acestea: 1. eroare de navigație (inerție liberă) de 0,8 mile marine/oră ulterioară alinierii normale, egală cu 'eroarea circulară probabilă' (CEP) sau mai mică (mai bună); sau 2. concepute să funcționeze la nivele de accelerație liniară care depășesc 10 g; | 7A003, 7A103 |

b. sisteme de navigație inerțiale hibride în care sunt înglobate unul sau mai multe sisteme de navigație globală prin satelit (GNSS) sau unul sau mai multe „sisteme de navigație bazate pe date de referință” („DBRN”) pentru comportare, dirijare sau control față de un aliniament normal, cu o precizie a poziției INS mai mică (mai bună) de 10 m ‚eroare circulară probabilă' (‚ECP’), după întreruperea funcționării GNSS sau „DBRN” pentru o perioadă de cel mult patru minute; c. sisteme inerțiale pentru azimut, cap compas sau indicarea nordului și componentele special concepute pentru acestea, care au oricare din următoarele caracteristici: 1. concepute pentru o precizie de azimut, de cap compas, sau de indicare a nordului egală sau mai mică (mai bună) de 6 arcuri/minut RMS la 45 grade latitudine; sau 2. concepute să suporte un nivel de șoc nefuncțional de cel puțin 900 g la o durată de 1 ms sau mai mare. |

Notă: Parametrii prevăzuți la I.a. și I.b. se aplică în oricare din următoarele condiții de mediu: 1. vibrație aleatoare la intrare cu o amplitudine totală de 7,7 g rms în prima jumătate de oră și o durată totală a testului de o oră și jumătate pe fiecare dintre cele trei axe perpendiculare, când vibrația aleatoare întrunește următoarele caracteristici: a. o densitate spectrală a puterii (PSD) constantă cu valoarea de 0,04 g2/Hz în gama de frecvență cuprinsă între 15 și 1.000 Hz; precum și b. DSP se atenuează cu frecvențe între 0,04 și 0,01 g2/Hz în gama de frecvențe cuprinsă între 1.000 și 2.000 Hz; 2. o viteză unghiulară de rotație în jurul unei axe longitudinale sau verticale de cel puțin + +2,62 radiani/s (150 grade/s); sau 3. în conformitate cu standardele naționale echivalente cu punctele 1 și 2 menționate anterior. |

Note tehnice: 1. I.b se referă la sistemele în care un INS sau alte mijloace de navigație independente sunt construite (înglobate) într-o singură unitate pentru îmbunătățirea performanțelor. 2. ‚Eroare circulară probabilă‛ (ECP) – într-o distribuție circulară normală, raza cercului în care se regăsesc 50% dintre măsurătorile individuale efectuate sau raza cercului în interiorul căruia există o probabilitate de localizare de 50%. II. Sisteme teodolit care înglobează echipamente inerțiale proiectate special pentru scopuri de topografie civilă și concepute să aibă o precizie de azimut, de cap compas sau de indicare a nordului egală sau mai mică (mai bună) de 6 arc minute RMS la 45 de grade latitudine și componente proiectate special pentru acestea. III. Echipamente inerțiale sau de altă natură care conțin accelerometre menționate la articolul 7A001 sau 7A101 atunci când aceste accelerometre sunt proiectate și dezvoltate special în vederea utilizării ca senzori MWD (de măsurare în timpul forajului) în operațiunile de foraj. |

A9. Echipamente aerospațiale și de propulsie

II.A9.001 | Buloane explozive |

II.B . TEHNOLOGII

Nr. | Descriere | Articolul corespunzător din anexa I la Regulamentul (CE) nr. 428/2009 |

II.B.001 | Tehnologie necesară pentru dezvoltarea, producția sau utilizarea articolelor din partea IIA (Bunuri) de mai sus. Notă tehnică: În Regulamentul (CE) nr. 423/2007, la articolul 1 litera (d), termenul "tehnologie" include programele informatice | " |

”

[1] JO L 61, 28.2.2007, p. 49.

[2] JO L 103, 20.4.2007, p. 1.